РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 8

от заседание на Комисия „Съдебна карта и натовареност на
прокурори и следователи” към Прокурорската колегия
на Висшия съдебен съвет,
проведено на 15.11.2022 г.

Днес, 15 ноември (вторник) от 13.00  часа се проведе заседание на Комисия „Съдебна карта и натовареност на прокурори и следователи” към Прокурорската колегия на ВСС, в състав:

ПРЕДСЕДАТЕЛ:

ЧЛЕНОВЕ:	ПЛАМЕН НАЙДЕНОВ 

ОГНЯН ДАМЯНОВ

От администрацията на Висшия съдебен съвет присъства Красимира Василева – началник отдел „ПОНД“, дирекция „Правна“.

Заседанието на комисията протече при предварително обявения и приет от комисията дневен ред:

1. Писма с вх. № ВСС-14017/10.11.2022/11.11.2022 год. от г-н В. Вълков – административен ръководител – окръжен прокурор на Окръжна прокуратура – гр. Ловеч и от г-жа Р. Ирманова – прокурор в Апелативна прокуратура – Велико Търново.

ПО ДНЕВНИЯ РЕД:

1. ОТНОСНО: Писма с вх. № ВСС-14017/10.11.2022/11.11.2022 год.,  от г-н В. Вълков – административен ръководител – окръжен прокурор на Окръжна прокуратура – гр. Ловеч и от г-жа Р. Ирманова – прокурор в Апелативна прокуратура – Велико Търново.

Комисия "Съдебна карта и натовареност на прокурори и следователи" към Прокурорската колегия на
Висшия съдебен съвет
Р Е Ш И :

1. ПРИЕМА за сведение писма с вх. № ВСС-14017/10.11.2022/11.11.2022 год. от г-н В. Вълков – административен ръководител – окръжен прокурор на Окръжна прокуратура – гр. Ловеч и от г-жа Р. Ирманова – прокурор в Апелативна прокуратура – Велико Търново, ведно с приложенията към тях.

2. ДА СЕ ИЗПРАТИ писмо до г-жа Снежа Георгиева – прокурор в Районна прокуратура – гр. Ловеч, с което да бъде информирана, че по повод нейно писмо с вх. ВСС-14017/07.10.2022 год. съдържащо искане за проверка относно спазването на принципа за случайно разпределение на досъдебните производства в РП – Ловеч, е извършена тематична проверка от нарочно сформирана комисия на основание заповед на окръжния прокурор на ОП - Ловеч. Видно от направените от комисията изводи при разпределението и преразпределението на преписки и досъдебни производства в РП – Ловеч и ТО са спазени изискванията на Правилата за приложението на разпределението на преписки и досъдебни производства на принципа на случайния подбор в Прокуратурата на Република България. Не са налице данни за неравномерно разпределение на преписки и дела в РП – Ловеч и ТО. Не са допуснати нарушения при ползването на отпуските на прокурорите от ТО – Троян. По отношение начина на формиране на месечните графици на РП – Ловеч и ТО, комисията е приела, че не следва да взема отношение, тъй като това е вътрешноорганизационен въпрос на РП – Ловеч и няма въведени задължителни правила в системата на ПРБ, чието съобразяване да се изследва.

	ПРЕДСЕДАТЕЛ
					НА КСКНПС:   
								ПЛАМЕН НАЙДЕНОВ

Изготвил:

Красимира Василева: ………………………..
Началник отдел „ПОНД", д-я "Правна" в АВСС,
експертен сътрудник към комисията